Han extra de Luxus-Bus gno, demit ich guet schlafe chan... Naja, d Fahrt isch so kurverich gsi, dass ich letscht Nacht doch nur ca. 2h gschlafe han und daenn im Hostal namal han muesse 3h nahole.    Arequipa - di wisse Stadt. Im Zentrum sind alli Gebaeude us wissem Lava-Stei. Gseht sehr schoen us, d Stadt haet aber bi wiitem noed de Charme vo Cusco. Defuer isch s Klima einiges agnaehmer da: "nur" no uf 2400 M.u.M. und 360 Taeg Sunne im Jahr. I de naechste Taeg gan ich namal uf Tours... mal luege oeb Vulkan bestiege, Trekking und/oder go Bike.    Naechste Tag:  Han es Chloster besichtiget. I dem Chloster haend mitte in Arequipa ca. 400 Nonne praktisch ohni Kontakt zur Ussewaelt glaebt. Si haend nur dur es Holzgitter vereinzelnt Choene mit de Ussewaelt kommuniziere. Isch e sehr schoeni Stadt i de Stadt.    Bis bald.  Roli